MENDIZABAL MENDIZABAL (EAJ, 2013-10-24):
Eskerrik asko presidente andrea. Arratsalde on guztioi.
Señora Celaá no me extraña que usted esté emocionalmente con la consejera porque cuando he dicho le tocó hacer algunas reducciones, pero es que lo que usted no ha dicho es que usted tenía la ventaja de tener 1.200 millones más.
Y algunas reducciones pues ya daré algunos datos sobre eso. No estoy nada de acuerdo en lo que ha dicho pero estoy emocionalmente con usted también.
Arratsalde on. Lehenik eta behin gogoratu nahi nuke 2013ko aurrekontuan atera ziren aurrekontu horietan gure buruari zuzenketa bat jarri geniola gai honetan, haurtzaindegi pribatuei partida igotzeko zuzenketa, alegia.
Izan ere, 21 milioiko partida zen hasieran zegoena eta hori igotzeko proposamena egin genuen gutxi iritzita. Guri ere gustatuko litzaiguke partida mantentzea baino ez iazko partida, Celaá andrea. Guri gustatuko litzaiguke 2009-2010 ikasturteko partida mantentzea: 36 milioi euro.
Algunas reducciones. 36 milioi eurotik 26 milioira 2012-2013ra ez dira algunas reducciones. Niri behintzat matematikan ez naiz oso aditua baina hori ez dira algunas reducciones. Dagoeneko argitaratu da 2013-2014 ikasturterako titularitate pribatuko 0tik 3 urte arte bitarteko haur-eskolen diru-laguntzen agindua eta denok ezagutzen dugu.
Uriarte sailburuak ez du izugarrizko murrizketarik egin. Diru-laguntza horiek 23,63 milioiko kopuru globala izango dute. Jakin badakigu, haur-eskola pribatu horiek ez dituztela urte onak izan pasa direnak eta esan dudan bezala, aurtengoa ez da izan aurreneko jaitsiera. Esan dudan bezala, 2009tik 2012ra 10 milioi euro gutxiago dute eta tabla eginda dago eta konstantzia. Beno, nik ere badaukat eta beraiek emandakoa gainera.
Oyarzabal jauna, ez da % 10eko murrizketa, ia-ia % 29ko murrizketa izan da lau ikasturteetan, zuek apoiatu zenuten Gobernuak egin zituenak. Beraz, 2013ko aurrekontuan 21 milioi izatetik uda honetan Jaurlaritzak egin duen esfortzuari esker 2,3 milioi gehiago igo ditu. Bukatu gabeko proiektuak miatu ditu abuztuan Jaurlaritzak sailean bertan eta exekutatu gabeko proiektuetatik 2,3 milioi gehiago igotzea lortu du.
Beraz, 23,63 milioi izango dira azkenean banatu beharrekoak eta gainera kontuan hartu beharreko detaile batekin eta da datorren ikasturterako ere kopuru bera mantenduko dela. Hori esan du, hori hitz eman du Gobernuak. Beraz, bi ikasturtetan segidan 23,63 milioi banatuko da urteko.
Gure ustez, gehikuntza ederra lortu da Gobernuaren aldetik bizi dugun egoera ekonomikoa eta soziala kontutan hartzen badugu guztiok gaudelako jabetuta egoeraren larriaz eta ez dago kontu honi buruz gauza gehiago esan beharrik.
Horregatik, egiten genion erreferentzia aurrekontu araugintzari gure zuzenketan esanez haur-eskola pribatua finantziatzen segitzeko baina aurrekontuaren bitartekoa kontuan hartuz eta aurrekontuaren araugintzan indarrean dauden erabakien arabera.
Eta gero aipatu duzu bigarrengo puntu bat, erdibidekoan lortu duzuena, zuek Sozialistok eta Talde Popularrak baina gero aipatu duzu Bilduk ere beste zerbait erantsi diola eta ez dugu ezagutzen testu berria. Ba al dago testu berririk? Ikusiko dugu eta horri buruz gure iritzia emango dugu.
Erdibidekoan, Talde Popularrak eta Sozialistak banatu duzuen horretan, bigarrengo puntuari guk baiezkoa emango genioke idatzita dagoen bezala baina horretarako puntukako bozketa eskatuko genuke eta kasuan, hori izango balitz testu osoa.
Bukatzeko, haur-eskola pribatu horiei, berriz, orain arte bezala lanean sendo jarraitzea opa diegu haurren bizitzako lehen urte horiek zein garrantzizkoak diren badakigulako eta Oyarzabal jaunak esan duen bezala, harreman sozialak, hizkuntzak, jarrerak eta errefortzu fisiko eta psikologikoa hobetzeko urtarorik egokiena delako.
Berebiziko garrantzia dute haurtzaindegi horiek eta hori aitortu nahi dugu hartzen dituzten haurrekiko erantzukizuna makala ez delako, horiek izaten baitira askotan tratu txarrak edo ohitura ez egokiak edo anomalia fisiko edo jarrerazkoak antzematen dituzten lehenak.
Beraz, Jaurlaritzarekin duten harreman bidean lanean segitzeko proposamena luzatzen diegu hemendik.
Eskerrik asko.